Alerxia alimentaria - Wikipedia, a enciclopedia libre\nDiferentes tipos de reaccións adversas ós alimentos.\nAs alerxias alimentarias son un tipo particular de resposta inmune esaxerada (reacción alérxica) por consumo de certos alimentos que conteñen substancias capaces de provocar esta reacción en determinados consumidores. Estas substancias están presentes en condicións naturais nos alimentos, son de natureza proteica e denomínanse alérxenos. Unha particularidade deste trastorno é que se dá só en consumidores sensibles, independentemente da cantidade de alimento inxerido: as alerxias alimentarias non se deben a alteracións dos alimentos, que son perfectamente saudables para a maioría dos consumidores, senón ás características propias e particulares do consumidor que as sofre.\nOs síntomas da alerxia adoitan aparecer inmediatamente trala inxestión do alimento (oscila entre minutos e unha hora). As posibles reaccións alérxicas son moi variables, desde formas leves e transitorias a formas graves e de longa duración. Tamén varían moito os posibles cadros que poden provocar: cadros cutáneos (urticaria, eccemas, dermatite atópica), cadros gastrointestinais (cólicos e diarrea), molestias dixestivas inespecíficas, náuseas e vómitos, dificultades para traga-lo alimento, asma. Poden darse tamén cadros graves con shock anafiláctico con risco de morte. A maiores das propias manifestacións clínicas, outra consecuencia das alerxias alimentarias é a perda de calidade de vida dos enfermos ó ter que renunciar a determinados alimentos, o que chegou en ocasións a provocar cadros de ansiedade.\nÁ parte do tratamento sintomático, a única forma eficaz de evitar estes trastornos alérxicos é evita-lo consumo do alimento fronte ó que se desencadeou a alerxia. Na práctica, isto non sempre é fácil.\n4.1 Indicacións na etiquetaxe\n5 Alérxenos vehiculados polos alimentos\n6.1 Outros trastornos semellantes\nA causa das alerxias son os alérxenos presentes no alimento. Trátase de proteínas ou glicoproteínas hidrosolubles, estables á calor, ós ácidos e ás proteases (é dicir, resistentes ós tratamentos culinarios habituais ). Existen alérxenos principais ou maioritarios (ante os que responde a maioría das persoas sensibilizadas ó alimento) e alérxenos secundarios ou minoritarios (ante os que responde só algúns dos individuos sensibilizados).\nHai alérxenos específicos dun alimento determinado e outros compartidos por grupos de alimentos; neste caso os alimentos implicados poden pertencer ó mesmo xénero ou familia do animal ou planta de que procedan ou a taxóns moi afastados filoxenicamente. Nuns casos están presentes en todo o alimento e noutros só en partes do mesmo (por exemplo, na pela da mazá).\nDiversas fontes de glute: arriba, fariña de xerme de trigo (sen farelo nin amidón); dereita, espelta; abaixo, cebada; esquerda, centeo.\nEstímase que hai uns 70 alimentos capaces de provocar alerxias, aínda que o 90% destas se deben a leite, ovo, cacahuete, froitos secos, peixes, mariscos, soia e trigo. Os alimentos responsables varían, naturalmente, cos hábitos alimentarios e, sobre todo, coa idade: co momento no que se introducen na dieta. O leite de vaca (o primeiro alimento estraño co que entra en contacto un meniño), o ovo e o peixe causan o 90% dos casos de alerxia en meniños de menos dun ano de idade. Segundo van medrando, a maior parte dos cativos terminan tolerando sen problemas o ovo e o leite cando chegan ós 2-3 anos de idade pero a partir destas idades comezan a aparece-las alerxias ó peixe, ós legumes e hortalizas, ás froitas (frescas ou secas) e ós mariscos. Na poboación adulta, o 36-37% das alerxias é ás froitas, seguido por un 12% a peixe e mariscos e un 6-10% ó ovo e os legumes.\nResulta difícil cuantifica-la prevalencia das alerxias alimentarias porque a relativa novidade do problema fai que non exista unha uniformidade nos criterios patoxénicos e diagnósticos, o que explica a confusión existente respecto a outras reaccións adversas ós alimentos. De feito, tódolos estudos comproban que hai unha prevalencia estimada pola poboación moi superior á real, é dicir, boa parte das persoas que cren ter alerxia a algún alimento sofren ou sufriron un problema que nada ten que ver coa alerxia. Isto implica que están a privarse de alimentos e seguindo unha dieta restritiva inxustificadamente.\nAsí, cando se segue un protocolo diagnóstico rigoroso que inclúe provoca-la reacción adversa ó alimento mediante técnicas inmunolóxicas e de exposición controlada, compróbase que só se pode confirmar unha alerxia ós alimentos no 30% dos meniños supostamente sensibles, e unha porcentaxe aínda menor de adultos . Con estas limitacións, estímase que un 1-3% dos adultos e un 4-6% dos meniños presenta algún tipo de alerxia alimentaria (OMS, 2006; AESAN, 2007).\nSábese tamén que, aínda que a alerxia pode producirse a calquera idade, máis do 50% dos casos aparecen no primeiro ano de vida, e o 80% nos primeiros 3 anos de vida.\nA lactacion natural prolongada axuda ó establecemento dun sistema inmunitario forte nos meniños.\nA Organización Mundial da Saúde recomenda prolonga-la lactación o maior tempo posible e atrasar simultaneamente a introdución na dieta dos meniños de ovos, peixe e froitos secos, como medidas preventivas para reduci-la incidencia das alerxias na infancia .\nOutros factores que poden intervir, ademais da idade e da experiencia previa de consumo, son os factores xenéticos, que inflúen máis noutro tipo de alerxias, como a alerxia ó pole. Tamén se ten observada unha sensibilidade cruzada ante alérxenos de diferente tipo: así, os alérxicos ó cacahuete adoitan selo tamén ó pole de bidueiro e a leguminosas como o altramuz, pero rara vez reaccionan ante a soia.\nPor último, un peso ó nacemento por baixo dos 2,5 kg adoita ir acompañado dunha resposta inmunitaria alterada e fai que estes meniños sexan máis propensos ás alerxias alimentarias (do mesmo xeito que tamén a enfermidades infecciosas e doutro tipo).\nA posibilidade de provocar unha reacción alérxica constitúe un importante problema de seguridade alimentaria nos alimentos transxénicos. A introdución de novas proteínas en alimentos que non as contiñan esixe unha rigorosa comprobación da súa capacidade alerxénica no novo alimento.\nA alerxia alimentaria prodúcese por inxestión de certos alimentos  e baséase nunha reacción inmunitaria, normalmente protagonizada por inmunoglobulinas tipo E.\nO proceso debe comprender estes tres compoñentes:\nContacto cos alérxenos dos alimentos.\nAparición de inmunoglobulina tipo E (IgE): anticorpos que crea o organismos fronte ó alérxeno.\nAparición de mastocitos e basófilos  que, ó capta-los IgE liberan histamina e outras substancias responsables dos síntomas alérxicos\nOs cacahuetes son a causa máis frecuente de reaccións alérxicas fatais relacionadas cos alimentos\nOs síntomas dunha reacción alérxica son moi variados e nunca se poden considerar patognomónicos . Varían desde un simple eritema ó redor da boca ata un cadro de anafilaxe mortal. Pódense clasificar en:\nSíntomas cutáneos: urticaria, prurito orofarínxeo , eritema na boca e zonas próximas. Por veces obsérvase anxioedema  e dermatite atópica .\nSíntomas dixestivos: vómitos ou diarrea. Os síntomas dixestivos acompañan sempre a outras manifestacións alérxicas.\nSíntomas respiratorios: conxuntivite, rinite (cunha exsudación acuosa). En casos graves hai un edema da glote que provoca dificultades respiratorias.\nA anafilaxe consiste nun cadro grave no que interveñen varios sistemas, con liberación de histamina, serotonina e outras substancias farmacoloxicamente activas. Pode chegar a provocar perda de consciencia e ata a morte do paciente. Estímase que un terzo dos choques anafilácticos se deben a alerxia ós alimentos, pero se se incluísen os casos provocados por alimentos ocultos a cifra sería maior (Alonso Lebrero, 2001).\nOs alimentos alerxénicos poden ser facilmente recoñecibles, pero moitas veces están agochados baixo a forma de ingredientes non visibles.\nComo xa se dixo, o consumidor que teña alerxia a algún alimento deberá absterse de comelo, como única medida preventiva eficaz. No consumo doméstico deberá consultarse a etiqueta para rexeitar aqueles alimentos que os conteñan. Deberá, igualmente, almacena-los alimentos libres de alérxenos separados dos outros, e sempre ben identificados, así como evitar contaminacións cruzadas á hora de cociña-lo alimento.\nEn caso de comer nun restaurante deberá consulta-los ingredientes, tendo en conta a posible presenza de alérxenos nos alimentos compostos . Os responsables dos restaurantes deberán ter unha ficha completa de cada prato, actualizada, para poder informa-lo consumidor con seguridade. Na elaboración dos pratos deberán seguirse as mesmas precaucións indicadas antes, recomendándose elaborar primeiro os menús destinados a persoas alérxicas e despois os menús normais. Uns e outros deberán estar perfectamente identificados.\nA contaminación cruzada (entre alimentos con substancias alerxénicas e alimentos exentos) pode darse con cantidades mínimas, arrastradas coas mans, cos útiles de cociña, nas táboas de corte, co aceite, as pranchas de cociña etc. Retira-lo alimento alerxénico do prato nunca é suficiente. A cantidade mínima de aléxeno capaz de provocar unha reacción nun individuo sensibilizado varia desde centos de microgramos (partes por billón) a varios gramos de proteína, e cítanse casos de reaccións alérxicas provocadas polo bico de alguén que pouco antes comera un alimento \nO persoal que manipule alimentos deberá coñece-lo risco e diferencia-los produtos con posibilidade de provocar alerxias.\nIndicacións na etiquetaxeEditar\nOs ovos e derivados son o alérxeno máis frecuente nos meniños.\nOs crustáceos son un grupo de alimentos implicados en alerxias en adultos.\nNumerosos alimentos poden ser causa dunha reacción alérxica. As normas que regulan a etiquetaxe  dos alimentos esixen que se faga mención expresa do seu contido no caso de que entre os seus ingredientes inclúan algunha materia prima considerada como alerxénica. Mesmo é obrigatoria esta mención no caso en que exista a posibilidade de que os conteñan, aínda que non formen parte como ingrediente: é o caso dos alimentos elaborados nunha industria que empregue estas materias primas simultaneamente ou utilice os mesmos equipos..\nAs materias primas que deben declararse na etiqueta, por razón da súa capacidade alerxénica, son as seguintes:\nLeite e produtos a base de leite.\nCacahuete e produtos a base de cacahuete .\nSoia e produtos a base de soia .\nFroitos secos: améndoas, abelás, noces, anacardos, pecanas, noces do Brasil, pistachos, macadamias, así como produtos a base destes froitos.\nSementes de sésamo e produtos a base destas sementes.\nAnhídrido sulfuroso e sulfitos, a concentracións superiores a 10 mg/litro ou 10 mg/kg expresado como SO2 .\nA mesma normativa esixe tamén a mención na etiqueta da presenza de cereais que conteñan glute: trigo, centeo, cebada, avea, espelta, kamut, así como as súas variedades e produtos derivados. A razón desta esixencia non radica en que sexan alerxénicos senón na capacidade desta proteína de provocar outro tipo de reaccións adversas no consumidor: a celiaquía ou intolerancia ó glute.\nA norma exclúe da obrigatoriedade de aparecer indicados na etiqueta certos produtos derivados dos ingredientes citados na relación anterior e utilizados, principalmente, como coadxuvantes tecnolóxicos, como é o caso de xaropes de glicosa a base de trigo, cereais utilizados na elaboración de bebidas alcohólicas por destilación, xelatina de peixe, aceite de soia, lactosoro etc.\nAlérxenos vehiculados polos alimentosEditar\nAínda que non se trate de alimento ningún, cómpre lembrar tamén a alerxia ó látex, tendo en conta a posible transferencia de proteínas do látex desde os luvas ó alimento que se manipula con eles.\nOutro caso semellante é a alerxia ós Anisakis, parasitos que están presentes en certas especies de peixe e que poden provocar unha inflamación intestinal moitas veces acompañada por manifestacións alérxicas.\nA diagnose busca confirmar cal é o alimento responsable da reacción adversa e se esta se debe a unha resposta inmunitaria ou non (é dicir, se se trata dunha alerxia ou dunha hipersensibilidade ou intolerancia).\nNormalmente consta de tres pasos:\nHistoria clínica: que recolla o momento de introdución do alimento na dieta , os síntomas que manifesta e cando se presentaron, antecedentes familiares etc. Unha historia clínica exhaustiva permite facer un diagnóstico presuntivo.\nDieta de exclusión e dieta de provocación. A primeira consiste en eliminar da dieta o alimento ou alimentos sospeitosos e vixia-la evolución do paciente. Debe aplicarse con coidado (para non producir carencias nutritivas) e durante non máis de 7-10 días. A dieta de comprobación consiste en subministrar cantidades crecentes do alimento sospeitoso e observa-la reacción do paciente. Só pode aplicarse baixo vixilancia médica que poida actuar inmediatamente ante unha posible reacción anafiláctica. Adoita seguirse o sistema denominado dobre cego, no que nin o paciente nin o médico que o vixía saben se a comida contén ou non o alimento problema.\nInvestigación do mecanismo inmunolóxico da reacción, mediante probas cutáneas (menos fiables que as que se realizan con pneumoalérxenos) e de inmunoensaio.\nExisten no mercado métodos de diagnóstico rápido para detectar intolerancias a diversos alimentos e aditivos, pero carecen de fiabilidade .\nOutros trastornos semellantesEditar\nCómpre diferencia-las alerxias alimentarias doutros trastornos tamén provocados por consumo de alimentos, como tal as intolerancias ó glute (enfermidade celíaca), a intolerancia á lactosa do leite ou á reacción á histamina presente nalgúns produtos da pesca. Estes trastornos, hoxe denominados hipersensibilidade non alérxica, non se deben a unha resposta inmunitaria -ou é que aínda non se demostrou-, é esa resposta inmunitaria é o elemento característico da alerxia. As diferentes formas de intolerancia alimentaria poden provocar cadros clínicos semellantes ó da alerxia alimentaria verdadeira, o que explica o que se dixo anteriormente dos diagnósticos inespecíficos e da nomenclatura confusa, ata o punto de que tamén circula na literatura técnica a denominación de pseudoalerxia alimentaria.\nMoito máis lonxe están as intoxicacións alimentarias, producidas pola presenza de xermes ou toxinas nos alimentos e que non deben confundirse coas alerxias.\nNon existe ningún tratamento eficaz contra as alerxias, pero debe intentarse unha terapéutica contra os síntomas: antihistamínicos, corticoides etc.\nProbáronse medicamentos que, administrados antes de inxeri-lo alimento, pretendían reduci-la absorción intestinal e evita-la reacción adversa do organismo, pero non deron resultados satisfactorios.\nSi que se comprobou que os alimentos probióticos, consumidos polas nais embarazadas ou polos meniños recentemente nados, poden proporcionar certa maduración no sistema inmunitario destes que se manifesta nunha redución na prevalencia de eccema atópico e de alerxia ó leite. No caso dos adultos os resultados de comer iogur durante longos períodos de tempo non foron concluíntes e os estudos do posible efecto na sintomatoloxía alérxica ou nos niveis inmunitarios foron contraditorios.\nÉ moi común que a alerxia desapareza co paso do tempo: xa dixemos que só o 10% dos meniños alérxicos ó leite de vaca manteñen esta sensibilidade ó chegar á idade adulta. A tolerancia ó ovo adquírese con menor frecuencia e outras alerxias, que se adquiren máis tarde (como a alerxia ós froitos secos, ó peixe ou ó marisco), poden permanecer coa mesma sensibilidade durante toda a vida do individuo.\nÉ tamén frecuente que os meniños que manifesten algunha alerxia ós alimentos rematen por adquiri-la mesma sensibilidade fronte a outro tipo de substancias (pole, ácaros, pelo de animais, medicamentos etc.).\n↑ En calquera caso, coñécense casos de alérxenos que se modifican pola acción da cocción, de modo que, nalgún caso, o alimento é alerxénico só en cru ou só cociñado, aínda que resulte máis normal que o sexa nas dúas formas.\n↑ Aquí Arquivado 27 de decembro de 2009 en Wayback Machine. pode consultarse unha lista completa de alimentos alerxénicos.\n↑ Outros estudos realizados en Alemaña, Inglaterra e Suecia confirman esta diferenza: dunha poboación supostamente sensible do 13-27%, segundo o país e o alimento estudado, só era realmente alérxico o 1,8-2,4% (Alonso Lebrero, 2001).\n↑ Tamén recomenda a suplementación con cinc porque potencia o establecemento dunha resposta inmunitaria adecuada.\n↑ Tamén poden aparecer reaccións alérxicas por contacto ou inhalación.\n↑ Tipos especiais de células do sistema inmunitario.\n↑ É dicir, característico dunha enfermidade, ata o punto de que permitiría establecer un diagnóstico.\n↑ Na boca e farinxe.\n↑ Espasmo dos vasos sanguíneos, con edema conseguinte.\n↑ Inflamación dos epitelios, con eritema, prurito, exsudación, relacionada cunha predisposición alérxica hereditaria.\n↑ Como tal, as salsas poden conter fariña, lactosa ou froitos secos. Unhas albóndigas poden conter ovo, leite ou sulfitos, ademais dos ingredientes típicos. A modo de exemplo, na etiqueta dunha carne picada para hamburguesas indícase: contén sulfitos, soia e pode conter trazas de leite e derivados.\n↑ No que se refire concretamente á indicación de determinados ingredientes potencialmente alerxénicos, a etiquetaxe vén regulada polo Real decreto 1245/2008, de 18 de xullo, que modifica a norma xeral de etiquetaxe, presentación e publicidade dos produtos alimenticios (RD 1334/1999). Neste Real decreto de 2008 actualízase a relación de ingredientes que se deben declarar e que foron sendo establecidos ós poucos na normativa anterior.\n↑ Así, na etiqueta dunhas roscas de viño (a base de fariña de trigo, manteiga de porco, azucre, viño e améndoa) pódese ler que pode conter trazas doutros froitos secos, sésamo, soia e leite.\n↑ O cacahuete é a causa máis frecuente de reaccións alérxicas fatais relacionadas cos alimentos  Arquivado 11 de novembro de 2008 en Wayback Machine..\n↑ Tamén está descrita, como enfermidade profesional, a asma dos traballadores de almacéns de soia, causada por inhalación do po que se libera na carga e descarga desta semente.\n↑ A isto é ó que se refire a mención Contén sulfitos que podemos ver nas etiquetas do viño e outras bebidas fermentadas. Os sulfitos empréganse como aditivos en diferentes alimentos pero, ademais, están presentes de forma natural no viño.\n↑ A espelta e o kamut son variedades de trigo.\n↑ En caso de meniños lactantes tamén haberá que recoller datos da dieta da nai.\n↑ Estos conocidos métodos... son una aproximación diagnóstica equivocada y, por lo tanto, retrasan la aplicación de un tratamiento adecuado  Arquivado 12 de decembro de 2009 en Wayback Machine..\nALONSO LEBRERO, E. (2001): "Alergia a alimentos" en Medicine 8, 2001, 1889-1896.\nAlergias alimentarias. Nota informativa INFOSAN nº 3/2006, FAO-OMS 9 de xuño de 2006.\nBARBERÁ MATEOS, J. M. (Dir.): Alimentos funcionales. Aproximación a una nueva alimentación. Dirección General de Salud Pública y Alimentación, Madrid 2008.\nLos alérgenos alimentarios en la restauración colectiva. Manual de Boas Prácticas de Elaboración da Generalitat de Cataluña. Barcelona, 2009.\nInforme del Comité Científico de la Agencia Española de Seguridad Alimentaria y Nutrición (AESAN) sobre Alergias Alimentarias (Revista AESAN nº 5, 2007, 19-76).\nAlerxias alimentarias (Portal de Salud de Castilla y León)\nAsociación de Alérgicos Alimentarios de Cataluña (en catalán).\nA prevención das alerxias alimentarias (en castelán).\nAlerxias alimentarias (en castelán).\nAlerxia á caseína do leite (en castelán).\nAlerxia ó ovo (en castelán).\nAlerxia ó peixe (en castelán).\nAlerxia ós froitos secos (en castelán).\nAditivos e alerxia (en castelán).\nTraído desde "https://gl.wikipedia.org/w/index.php?title=Alerxia_alimentaria&oldid=5512730"\nÚltima edición o 3 de xullo de 2020 ás 07:11\nA última edición desta páxina foi o 3 de xullo de 2020 ás 07:11.


EFE 07 febrero 2020 14:50 h.\nO secretario xeral do PP galego, Miguel Tellado, denunciou este venres a traizón, ao seu xuízo, consumada polo Goberno central contra os usuarios da AP-9 despois de que a Avogacía do Estado decidise personarse no procedemento instado pola Fiscalía de Pontevedra fronte á concesionaria da AP-9, Audasa, polo suposto cobro indebido de peaxes durante as obras de ampliación da ponte de Rande.\nNunha rolda de prensa, o número dous do PPdeG lamentou a decisión do Executivo de Pedro Sánchez de "aliarse con Audasa en contra dos usuarios" pondo de relevancia que a "Audasa vaille mellor cando goberna o PSOE que cando goberna o PP".\nTellado reprochou o cambio de postura de dirixentes socialistas e tamén do BNG despois de que en pasados anos a presidenta da Deputación de Pontevedra, Carmela Silva (PSdeG) e o alcalde de Pontevedra, Miguel Anxo Fernández Lores (BNG), pedisen o levantamento de peaxes mentres agora calan fronte á "traizón" aos usuarios por parte do Goberno que eles mesmos manteñen no poder.\nNeste sentido, o dirixente do PPdeG pediu aos partidos da oposición que se mobilicen contra a medida adoptada polo Goberno para evitar que o Executivo socialista acabe por "blindar un negocio redondo para Audasa e ruinoso para os usuarios" despois de que se cobrasen "1.400 millóns de euros en peaxes" para sufragar unhas obras nas que se investiron pouco máis de 230 millóns.\nTellado denuncia a "traizón" do Goberno aos usuarios da AP-9 pola...\nEl BNG recupera la alcaldía de Fene entre críticas del PP al PSOE: "¡Tránsfugas!"


Parlamento require ao Concello que complete urbanización do Cunqueiro e habilite un aparcamento | Noticias Vigo\nParlamento require ao Concello que complete urbanización do Cunqueiro e habilite un aparcamento\nAlberto Pazos considerou “ilegal e inxusta a ocorrencia do alcalde de Vigo de establecer este aparcamento gratuíto só para os vigueses”.\nO Parlamento de Galicia aprobou hoxe, a instancias do Grupo Popular, unha proposición non de lei a través da que se require ao Concello de Vigo a completar a urbanización da contorna do Hospital Público Alvaro Cunqueiro habilitando, en condicións de igualdade, as prazas de aparcamento en superficie necesarias para o normal funcionamento desta instalación sanitaria.\nO deputado popular Alberto Pazos lembrou que “levamos meses demandando que o Concello de Vigo remate as labores de urbanización da contorna do Hospital Público Álvaro Cunqueiro, habilitando as prazas de aparcamento en superficie que calquera municipio de España debe habilitar para o normal funcionamento de calquera hospital de España”.\nNeste sentido, asegurou que “non existen dúbidas de cal é a administración que ostenta esa obriga porque todos os municipios de España saben que é unha competencia exclusiva municipal en virtude do artigo 25 da Lei de Bases do Réxime Local”. “Todos excepto o Concello de Vigo, co agravante de que quen dirixe o único concello de España que descoñece esta obriga e tamén o presidente de todos os municipios de España”, engadiu.\nPorén, Alberto Pazos indicou que “este descoñecemento por parte do rexedor vigués das súas obrigas competenciais ten un compoñente que poderíamos chamar guadiana, porque periodicamente anuncia a inminente construción dun aparcamento na contorna do Álvaro Cunqueiro para satisfacer as necesidades dos usuarios, pero segue sen cumprir o seu compromiso”.\nO deputado popular engadiu que “a derradeira ocorrencia do alcalde de Vigo é establecer na contorna do hospital público un aparcamento gratuíto só para vigueses”. “É una proposta ilegal e inxusta, pero sobre todo é indecente porque ataca directamente aos usuarios da sanidade pública que deben desprazarse ata Vigo para recibir asistencia hospitalaria, discriminándoos polo único motivo de non ser potenciais votantes do señor Caballero”.\n“O Goberno da Xunta de Galicia fixo o mais difícil, como é construír o maior hospital público de Galicia co orzamento mais minorado da historia da autonomía”, salientou o deputado popular, quen lamentou que “pola contra o goberno municipal do señor Caballero négase a cumprir a mínima parte que lle corresponde, dispoñendo dun remanente de tesourería de mais de 90 millóns de euros”.\nAlberto Pazos sinalou que “os cidadáns dos 25 concellos da contorna de Vigo que nos temos que desprazar ao Álvaro Cunqueiro non podemos aceptar baixo ningún concepto que un alcalde irresponsable pretenda converter a decisión lóxica de habilitar un aparcamento gratuíto na contorna do hospital público nunha ferramenta para tratarnos como cidadáns de segunda”.\n“Iso é inadmisible, pero aínda é máis inadmisible que os grupos do PSOE, En Marea e BNG neste Parlamento validen o discurso segregacionista e discriminatorio deste alcalde”, criticou.\nXunta e Sindicato Unificado de Policía reclaman ao…\nO Parlamento galego pide ao Goberno central que…\nA Xunta rexeita achegar datos sobre os custes da…\nO Concello prevé iniciar en 15 días a obra do…


marco vilar - Ceos Galegos\nResultados para: marco vilar\nDosi Veiga\t4 Xaneiro, 2021\nImaxe da nebulosa do Veo tirada desde Castiñeiras (Ribeira) por Marco Vilar e Lucía Canda. Aparece na contraportada de #CeosGalegos21. Se queres coñecer máis desta imaxe podes entrar no noso blogue.\nAs AstroPostais teñen as proporción orixinal da imaxe, sen cortes. Todas poden ser empregadas no tráfico postal habitual pois entran dentro das medidas máximas permitidas.\nSe queres mercar o lote completo coas 14 #AstroPostais21 sairache máis a conta.\nConxunto de 14 AstroPostais21\nAnxo Sánchez\t28 Novembro, 2020\nReprodución das imaxes de #CeosGalegos21 #GalicianSkies21 en formato de postal, de curso legal. No anverso aparece a reprodución da imaxe do calendario, cada unha delas no seu formato orixinal e sen recortes. No reverso aparece o pé da imaxe e a estrutura característica de postal.\nTodas as imaxes van sendo publicadas no blogue cun texto que descrebe todo o seu contido.\n2 x 1 ata o 15 abril. Pidas o número de lotes que pidas recibirás do dobre de postais.\nAnxo Sánchez\t1 Setembro, 2020\nAutores Quen somos O equipo está baixo a dirección de X. Dosi Veiga, licenciado en Física xa no século pasado pola Universidade de Santiago de Compostela. Tamén é o responsable\nDosi Veiga\t14 Xaneiro, 2020\nImaxes, fotógrafos/as e astronomía. Que máis se pode pedir para unha mañá de domingo de inverno? Emoción. Si, emoción. O domingo 19 de decembro vai ser a gala anual de\nMellores imaxes 2019: resultado votación popular\nDosi Veiga\t8 Xaneiro, 2020\nEstes son os resultados da votación popular que estivo aberta ata a noite de reis, despois de depurar algunha das contas de usuario que non fomos quen de verificar. Comprácenos\nA veciña de enriba\nDosi Veiga\t24 Setembro, 2020\nCréditos da imaxe: Marco Antonio Vilar Sanlés No ceo hai milleiros de estrelas. Iso a simple vista. A cantidade real ten varios ceros máis. Pero tamén hai milleiros de galaxias.\nGalería: o cometa NEOWISE c2020 f/3, didáctica/creativa\nDosi Veiga\t28 Xullo, 2020\nEsta galería está obsoleta. Se queres admirar todas as imaxes creativas/didácticas co cometa NEOWISE preme na ligazón.\nGalería: o cometa NEOWISE c/2020 f3, no ceo\nDosi Veiga\t22 Xullo, 2020\nUnha escolma das recibidas ata o de agora. Queres que publiquemos a túa? Mándaa indicando onde está feita, o que se ve e os datos técnicos. A piques de rematar\nUnha pantasma entre estrelas\nDosi Veiga\t19 Xuño, 2020\nCréditos da imaxe: Marco Antonio Vilar Sanlés Na constelación Camelopardalis vaga unha pantasma. De primeiras, a nosa vista vaise directamente as estrelas máis brillantes do cadro. En función do catálogo\nSerá por cometas\nDosi Veiga\t8 Abril, 2020\nCréditos da imaxe: Marco Antonio Vilar Sanlés En séculos pasados descubrir un cometa implicaba a fama. E recibir unha paga do rei. Hoxe hai observatorios automatizados que varren os ceos\nDosi Veiga\t16 Marzo, 2020\nCréditos da imaxe: Marco Antonio Vilar Sanlés As galaxias do ceo. Tres galaxias, tres universos illa, unha soa imaxe. Este trío galáctico é tan famoso na astronomía que ten nome\nOnde nacen as estrelas\nDosi Veiga\t13 Febreiro, 2020\nCréditos da imaxe: Marco Antonio Vilar Sanlés Aí están a se formar estrelas. É un proceso longo, lento e doloroso. Fai falla unha presión e temperatura altísimas e hidróxeno, moito


A Mesa Local de Comercio da Guarda reúnese en sesión extraordinaria e cunha orde do día centrada nas medidas tomadas polo Concello para o sector - Concello da Guarda\nDate 15 Maio, 2020\nO Alcalde Antonio Lomba aproveitou o punto número dous da orde do día para facer unha mención especial e expresar o seu agradecemento a todas as empresas que, desde o primeiro momento, achegaron a súa colaboración desinteresada doando todo tipo de material de protección ou elaborando mascarillas de tea.\nPola súa parte, o Concello puxo a disposición da cidadanía aquel material do que se ía dispoñendo ou se fabricaba en cada momento, dada a dificultade que tiveron tanto empresas como particulares durante o confinamento para conseguir mascarillas, luvas, xel ou pantallas.\nPor último abordouse o punto máis importante da sesión: a intención por parte do Concello de elaborar un plan de dinamización económica axustado ás nosas particularidades, e para o que se contratará unha empresa consultora con experiencia no asesoramento a entidades locais e no deseño deste tipo de medidas.\nNeste momento estanse valorando as ofertas e propostas de tres empresas que ofrecen este tipo de servizos e a mediados da semana que ven tomarase a decisión de cal se considera a máis axeitada para levar a cabo esta importante misión.\nA Concelleira de Desenvolvemento Local Fátima Rodríguez destacou que a única vía para saír adiante será traballar unidas e unidos, e asegura que desde o equipo de goberno existe o firme compromiso de que cada evento, actividade e iniciativa teñan como principal obxectivo a reactivación, e polo tanto acaben revertendo economicamente nos negocios locais.\nTamén neste punto a Concelleira de Facenda Montserrat Magallanes destacou que se traballará neste plan de xeito colaborativo tanto co comercio, a hostalaría ou o turismo, pero sen esquecer a outro tipo de empresas da localidade como poderían ser aquelas do sector da pesca, e que resultan vitais para o pobo.\nTag:A Guarda, Comercio, desenvolvemento local, economia, medidas, mesalocal de comercio


Un taxista | Á marxe do tempo\n27 de noviembre de 2015 a las 0:25\nPois resulta que Caracas ten máis encanto do que eu pensaba ao principio. Sacando o problema dos ranchitos, esas pequenas construcións de ladrillo sen revestir que enchen os cerros que rodean a cidade, esta non é fea, aínda que si profundamente caótica. As cousas funcionan bastante mal. Sen ir máis lonxe, aquí no hotel, unha instalación de luxo, non dan os recados, dinlles aos periodistas que saímos a pasear cando estamos agardando por eles nun salón próximo ou tardan media hora en servir un café.\nOnte subín ata El Hatillo, unha zona turística de visita obrigada, a media hora do centro. O taxista, un home educado e de trato agradable, que antes da crise financeira que practicamente arruinou o país traballaba nun banco, pareceume un exemplo perfecto deste caos do que falo. E supoño que debe haber taxistas peores.\nPara empezar, lía o periódico mentres conducía, despregándoo sobre o volante como se este fose unha mesa. A verdade é que o facía cunha pericia admirable, tanto que non lle dixen nada, pois en ningún momento me sentín inseguro. Por outra parte, tiña a xentileza de ir comentando en voz alta as noticias para min. Ao chegar ao destino, aparcou nun lugar prohibido, cousa que lle fixen notar sen que el se inmutase. O resultado foi unha multa, pero non unha multa normal, senón un disparate do que falarei mañá aquí.\nEsta columna publicouse orixinalmente o 27 de novembro de 1997.\nUn cura resolutivo


O CPEIG e AMTEGA alentan o talento innovador dos nosos estudantes en xornadas itinerantes - Código Cero - Diario Tecnolóxico de Galicia\nA fórmula de promoción talento innovador funciona, e se funciona no ámbito empresarial, por que non aplicala de cheo ao ámbito educativo? Esta é a premisa do programa Transformación Dixital e Talento impulsado polo Colexio Profesional de Enxeñaría en Informática de Galicia (CPEIG) e a axencia AMTEGA, unha premisa que vén de marcar un fito coa xornada XTdT celebrada os días pasados en Santiago (facendo voar o espírito innovador en compañía dun centenar de profesionais e universitarios) e que chegará os días vindeiros a diversas localidades galegas, xuntando estudantes de secundaria para fomentar as vocacións nos estudos relacionados co sector TIC, en palabras das dúas entidades “un dos máis dinámicos da economía española e con máis saídas laborais”.\nO programa de charlas comezou onte no IES Concepción Arenal de Ferrol. Os días 24 e 26 de outubro desenvolveranse no IES Rosalía de Castro, en Santiago; o día 26 no Seminario Menor A Inmaculada, de Ourense, e o 27 deste mesmo mes no IES Número 1 do Carballiño. Tamén está previsto impartir unha charla na cidade da Coruña.\nNas charlas, colexiadas/os do CPEIG achegaranlle ao alumnado destes centros “como é o perfil das/os profesionais da Informática”, xunto cos motivos para estudar unha enxeñaría e, concretamente, a Enxeñaría en Informática. Asemade, daranlles a coñecer as saídas laborais destes estudos.\nComo dixemos, esta iniciativa itinerante representa unha continuidade da Xornada Transformación Dixital e Talento desenvolvida o pasado 16 de outubro en Santiago con grande éxito de convocatoria. Nela, o CPEIG e a AMTEGA foron quen de crear, nas súas palabras, “un punto de encontro para empresas, universidades e estudantes ao redor da economía dixital”. Na xuntanza, enmarcada no convenio de colaboración que manteñen as dúas entidades, participaron profesionais referenciais das TIC como Constantino Fernández, presidente executivo de Altia; Enrique Dans, profesor de Innovación do IE Business School; Juan Carrillo, Director de Relacións con Clientes de LinkedIn; e David Tomás, co-fundador e director executivo (CEO) de Cyberclick.


Igadi na Rede / Presenza-Opinión (vpi) - Acto cívico en Baiona\nIgadi na Rede / Presenza-Opinión - Acto cívico en Baiona\nXosé Luís Franco Grande (La Voz de Galicia, 03/01/2011)\nHome de gran vocación e experiencia internacional, puxo todo o seu saber, que era moito, e toda a súa cultura, que era moi sólida e moi variada, ao servizo da proxección exterior do noso país, consciente de que sen esta non seriamos máis que un pobo mancado e sen porvir.\nXunto con Xulio Ríos foi moito o empeño que puxo nun libro branco da política exterior galega, nas posibilidades da nosa diáspora, na proxección, en xeral, do noso país no exterior. Sentiuse ás veces decepcionado pola pouca sensibilidade das autoridades galegas nestas materias; pero seguiu sempre adiante sen vagar.\nFernando axudou de maneira decisiva no IGADI a que hoxe Galicia conte en foros e organismos internacionais. Ningún outro organismo galego, nin a Xunta, nin a Academia Galega, nin ningunha das nosas universidades, fixo nada en comparanza con aquel pola nosa proxección exterior.\nNa liña internacionalista de Plácido Castro desenvolveu unha notable actividade para dar a Galicia unha dimensión da que carecía, en realidade facendo un labor que correspondería aos nosos ensimesmados políticos, que aínda hoxe semella non se teren decatado das ricas posibilidades da nosa proxección exterior.\nXosé Luís Franco Grande é escritor.\n04/01/2011 (c) Igadi, Instituto Galego de Análise e Documentación Internacional, www.igadi.gal


A escaleira de Isaac\nO pasado domingo, 7 de xaneiro, a Academia Real Díaz Pardo, que preside o profesor Alonso Montero, lembrou a memoria deste emprendedor, intelectual, polifacético artista, galego comprometido, coincidindo co sexto aniversario do seu pasamento. En realidade Isaac finou o día 5, mais a conmemoración acordouse para o domingo, que cadraba tamén co cabodano de Castelao (Buenos Aires, 1950). Alí estabamos os amigos, os que admiramos o seu traballo, a súa xenerosidade, o seu talento, e mesmo representantes de xeracións mais novas, mozos e mozas que non o coñeceron en vida, mais saben da súa obra e da súa significación. Dicir Sargadelos, aínda que agora a empresa tripa outros roteiros, é dicir Isaac Díaz Pardo, e Luís Seoane, aquel grupo de soñadores que imaxinaron no exilio unha Galicia posible e para acó volveron (1963), para construíla: o Laboratorio de Formas, o Museo Carlos Maside, as factorías de Sada e Sargadelos, Ediciós do Castro, o Instituto Galego da Información...\nNa historia cultural da Galicia contemporánea hai dúas datas especialmente significativas: 1950, a creación en Vigo da Editorial Galaxia; e 1963, a creación do Laboratorio de Formas de Galicia, o proxecto Sada-Sargadelos, que xa se viña xestando dende a experiencia de La Magdalena en Buenos Aires cos grupos do galeguismo republicano no exilio. Certo que houbo outras iniciativas, mais sobre estes dous esteos principais asentou o proxecto do galeguismo que, case que milagrosamente, resistiu non só a traxedia da guerra civil senón a durísima posguerra. A biografía de Isaac é un relato estremecedor dese tempo, tan aveso, tan difícil e que, nembargantes, eles souberon encher de esperanza e de enerxía.\nNo ano 2006 tiven a honra de participar nun libro colectivo de homenaxe a Isaac (Creación e compromiso na Galicia do século XX) e alí escribín por primeira vez das escaleiras: Isaac Díaz Pardo construtor de escaleiras. Volvín á imaxe o outro día en Boisaca. Coa perspectiva do tempo aínda semella mais poderosa a estampa. Cada vez que Isaac construía un proxecto, que normalmente se materializaba nun edificio, axudado en moitos casos polo seu amigo Andrés Albalat, case o primeiro que facía era poñer unha escaleira. Non sei se o facía de xeito consciente, pero antóllaseme unha magnífica alegoría. A escaleira apuntaba cara o ceo, cara algún lugar non definido, escaleira sen fin, que conducía ao territorio dos soños. Arredor dela, banzo a banzo, ían medrando as habitacións, os espazos de traballo, os distintos apartamentos, sempre coa lóxica de dar servizo e coherencia á idea que se pretendía. E sempre ao servizo dunha causa, que foi a gran empresa da súa xeración: a reconstrución da Galicia que non se abaixaba, nin se rendía, porque a vontade dos seres humanos, cando responde a un proxecto certo, non sabe de derrotas.\nAutor Víctor F. Freixanes Presidente da Real Academia Galega


O Castro de Viladonga consolidará na súa estrutura de visitas os novos achados | Terrachaxa.com\nO Castro de Viladonga consolidará na súa estrutura de visitas os novos achados\n20 Feb 2019 Actualidade, Castro de Rei Actualidade, Castro de Rei\nO Castro de Viladonga consolidará nas próximas actuacións os restos da escaleira, o torreón e o alxibe que foron descubertos recentemente nas últimas escavacións realizadas entes xacemento de Castro de Rei.\nSegundo os expertos, os valiosos achados que deixou a última campaña de escavacións obrigou a escavar máis alá do que estaba inicialmente previsto no proxecto e condicionará tamén as intervencións dos vindeiros meses.\nOs traballos executados afectaron a unha superficie de 1.250 metros cadrados situados no sector nordeste do Castro, dos cales 100 foron de nova escavación e o resto actuacións sobre estruturas arqueolóxicas que foron exhumadas nos anos 70 e 80 do século XX para garantir a súa conservación.\nO resultado é un percorrido máis accesible e completo, de forma que os visitantes poden ter unha mellor e máis segura experiencia na visita do castro. Así, acondicionouse o paseo superior da muralla do castro, incluíndo a colocación de chanzos de madeira ben integrados na pendente existente e dunha varanda acorde co entorno.\nIgualmente, as obras serviron para poñer en valor o corte existente no sistema defensivo do castro, de forma que se permita a visualización dos diferentes compoñentes estruturais da muralla e do foso. Ademais, executáronse as ramplas necesarias para mellorar a accesibilidade das zonas de actuación dentro do itinerario de visita do castro, e instaláronse nalgúns puntos varandas de madeira para maior seguridade.\nEstas intervencións súmanse ás levadas a cabo entre os anos 2016 e 2017 para corrixir as deficiencias detectadas no estudo de diagnose elaborado en 2015, que esixían dun proxecto de conservación preventiva.\nEtiquetas arqueoloxíacastro de reiCastro de ViladongaXunta de Galicia\nAnterior As Pontes organiza un curso de Monitor de Tempo Libre\nSeguinte Vilalba continuará coa programación sobre transplantes de órganos


As colonias de verán da casa da xuventude de Ribadeo participaron nos obradoiros infantís camiño verde | A Mariña Xa!\n1 hora Ribadeo saca a licitación o contrato de servizos de recollida selectiva e xestión do punto limpo\nAs colonias de verán da casa da xuventude de Ribadeo participaron nos obradoiros infantís camiño verde\n30 Xuñ 2019 Actualidade, Ribadeo Actualidade, Ribadeo\nO obradoiro de emprego Ribadeo co Camiño acolleu esta semana dúas xornadas dedicadas á reciclaxe, ao medio ambiente e á promoción do Camiño de Santiago con nenos e nenas das Colonias de Verán da Casa de Xuventude.\nOs participantes do obradoiro de emprego puideron desenvolver un proxecto didáctico conxunto entre os dous módulos de Accións Culturais e Xardinería, que supuxo unha forma de aprendizaxe activa e participativa. Os alumnos/traballadores que reciben formación no Certificado de Profesionalidade de Dinamización, Programación e Desenvolvemento de Accións Culturais tiveron a oportunidade de organizar o colectivo infantil, preparar talleres ambientais e, en xeral, todos os labores relacionados coa organización das xornadas. Pola súa banda, os participantes que reciben formación do Certificado de Profesionalidade, Instalación e Mantemento de Xardíns e Zonas Verdes acondicionaron os espazos axardinados para o desenvolvemento das xornadas.\nNa mañá do xoves corenta nenos e nenas das Colonias de Verán ribadenses achegáronse a Vilela (Cobelas) para gozar dos talleres de identificación de especies arbóreas, plantación dun espazo botánico de arbustos de froitos silvestres e elaboración de bombas de sementes. Os rapaces e rapazas foron guiados polos participantes no obradoiro de emprego e puideron levar para a casa un mini herbario de especies autóctonas. A práctica da que máis gozaron foi o momento da batalla campal á deforestación, co lanzamento de bombas de semente no espazo de carballeira.\nE o venres un total de 47 rapaces e rapazas participaron na xornada da reciclaxe ao longo do Camiño de Santiago, concretamente na contorna do albergue da Pena. Gozaron de tres talleres de reciclaxe, construción de hoteis de insectos, hortos ecolóxicos e obradoiro de reutilización. A mañá deu comezo co percorrido dun tramo do Camiño de Santiago recollendo lixo para desenvolver o taller de reutilización de residuos; as rapazas e rapaces aprenderon a converter unha botella de auga nunha maceta de autorego sobre a que plantaron unha leituga e levárona para ás súas casas. Así mesmo puideron construír hoteis de insectos con madeiras vellas e caixas de cartón que colocaron para contribuír ao incremento da biodiversidade de especies. Na contorna do albergue municipal da Pena construíuse un horto ecolóxico con palés de madeira desbotables sobre os que os participantes puideron plantar hortalizas e decorar a madeira.\nO proxecto didáctico Obradoiros Camiño Verde serviu aos participantes do obradoiro de emprego para experimentar unha forma de aprendizaxe participativa e colaborativa e aos nenos e nenas das Colonias de Verán serviulles como experiencia de concienciación ambiental. Sobre todo foron dúas xornadas de sensibilización ambiental e promoción do Camiño de Santiago ao seu paso por Ribadeo para todos os participantes en xeral, segundo explican desde a dirección do obradoiro de emprego.\nEtiquetas Camiño VErdeColoniasobradoiroRibadeo\nAnterior As organizacións pesqueiros dispoñen de axudas para plans de comercialización\nSeguinte Os concellos lucenses percibirán este ano 688.800 euros para accións de fomento a igualdade


Se es de Vodafone, paga as apps que merques na Play Store na túa factura – Mallando no Android\nSe es de Vodafone, paga as apps que merques na Play Store na túa factura\ngoogle, market, play store, vodafone\nAutor Iago Varela Martínez O día 3 Maio, 2012 1 comentario\nHai unha serie de operadores que teñen máis predisposición a comercializar os dispositivos Android, como é o caso dos norteamericanos AT&T, Sprint e T-mobile. En Europa, e nomeadamente no Estado español, Vodafone lévase a palma, contando coa maior gama de terminais Android e sendo o socio fundamental de Google e fabricantes á hora de lanzar os terminais máis punteiros.\nSeguramente por iso tamén sexa o único operador que no noso país chegou a un acordo con Google que permite pagar as aplicacións que se merquen a través da Play Store (antigo Android Market) directamente na factura de telefonía.\nO certo é que esta nova fórmula de pagamento é interesante para aqueles usuarios que non queren que Google almacene máis datos sobre eles, como sería o número de tarxeta de débito/crédito.\nVós que preferides, pagarlle directamente a Google ou a través da operadora?\nXa está dispoñíbel Duo, a app de vídeochamadas de Google\nNo pasado Google I/O, a empresa de Mountain View presentou …\nDías atrás falamos de como os dispositivos mp3 quedaron nun …\nGmail habilita o envío de correo aos contactos de Google+, sen termos o seu enderezo\nPode que vos teñades visto na situación de querer enviar …\nElrohir 3 Maio, 2012 Responder\nDe pouca axuda é evitar que G se faga cos datos de ún, se a cambio hai que darlle diñeiro aos de robafone. Desque tardaron 6 meses en actualizarme o Nexus a gingerbread teño decidido que os vou abandoar en canto remate a permanencia.


O Concello de Boiro comeza o reparto de máscaras de protección a toda a veciñanza – O Barbanza\nO Concello de Boiro comeza o reparto de máscaras de protección a toda a veciñanza\nO Concello de Boiro comeza esta semana a facer o reparto de máscaras de protección de forma xeral para todos os veciños e veciñas empadroados no municipio. Serán os operarios de Protección Civil os que se encarguen de facer este reparto porta a porta, que comezará mañá martes nas vivendas das parroquias de Macenda e Cures.\nA idea é ir facendo o reparto de máscaras por parroquias, comezando por aquelas de menos habitantes ata facer o reparto por todo o municipio. Nos primeiros días está previsto que se repartan unhas 2.000 unidades entre as vivendas destas dúas parroquias para seguir polos demais núcleos do municipio segundo se vaian confeccionando as máscaras.\nAs máscaras estanas realizando un grupo de 50 persoas voluntarias que as confeccionan nas súas casas coa tela cedida por Jealfer e o material que se lles fai chegar desde o Concello. Disponse de texido para realizar unhas 25.000 máscaras, que se van destinar a repartir porta a porta a todos os veciños e veciñas segundo se vaia dispoñendo delas.\nEste reparto de máscaras, que comeza esta semana, complementa o que xa se veu facendo nas últimas semanas de xeito puntual a aquelas persoas de grupos de risco. Os operarios de Protección Civil estiveron levando de xeito puntual máscaras aos fogares das persoas en risco de vulnerabilidade que se derivaron desde o departamento de Servicios Sociais e tamén a outras persoas e colectivos como taxistas, empregados da praza de abastos ou de axuda no fogar máis expostas ao virus.


John Carpenter escribe un guión para o Joker | NOVA FANTASIA\nInício Cómic John Carpenter escribe un guión para o Joker\n15. Xul 2019\nO lendário realizador John Carpenter (The Thing, Halloween, Escape from New York) será o co-guionista dun cómic de 40 páxinas titulado The Joker: Year of the Villain.\nCarpenter escribirá xunto a Anthony Burch (Borderlands 2), con quen xa colaborara previamente na minisérie da Boom! Studio Big Trouble in Little China: Old Man Jack, e fará asemade o seu debut na DC Comics nun número solto que amosará ao mais famoso superfalcatruán da marca, e se cadra o mais famoso do mundo.\nNo cómic, Lex Luthor converteu-se nun híbrido alieníxena que lle dí á humanidade que que poden chegar a ser a millor versión de si mesmos se aceitan o mal. Pero o Joker nunca foi moi amigo de non ser o máximo protagonista, e aqueles que o queren deixar nun segundo plan acaban por pagar o prezo.\nNun comunicado, Carpenter dixo: “o Joker é o vilán mais grande dos cómics. Estou orgulloso de me reunir con Anthony neste proxecto“. Philip Tan e mais Marc Deering serán os encargados de debuxar o número, que aparecerá nos andéis das librarías o vindeiro 9 de outubro.\nArtigo anteriorOs Picapedra en versión para maiores\nSeguinte artigoOliver Jackson-Cohen é o Home Invisíbel\nNovos plans para Superman\nCinema 25. Ago 2008


ASOCIACIÓN ALTERNATIVA VECIÑAL VIGO: ADELGAZAR AS ADMINISTRACIÓNS?\nADELGAZAR AS ADMINISTRACIÓNS?\nDiga o que diga Soraya Sáenz de Santamaría, nin se vai adelgazar a nosa Administración, nin van aforrar 37.000 millóns e nin sequera as Comunidades Autónomas do PP lle van facer caso ao Goberno.\nOs políticos nacionalistas xa o manifestaron alto e claro, como o catalán Andreu Mas-Colell: "A Generalitat non vai devolver xamais ningunha competencia ao Estado". Toma xa. Pero é que os non nacionalistas tampouco están polo labor. Por exemplo, José Císcar, segundo home do PP na Comunidade Valenciana e voceiro dese Goberno rexional, xa advertiu que eles non suprimirán nin o seu propio tribunal de contas, nin o seu valedor do pobo, nin moitos outros organismos autonómicos.\nO seu argumento é ben simple: as competencias do Estatuto de Autonomía Valenciano non pode modificalas o Goberno, xa que para reformar o texto legal fai falta unha dobre maioría cualificada, tanto nas Cortes valencianas coma nas de Madrid.\nTemos, por conseguinte, en España un Estado autonómico blindado, con atribucións rexionais a cal máis pintoresca e cunha produción lexislativa de 3.000 normas estatais ao ano -que non son moco de pavo- fronte ao aluvión de 10.000 máis das Comunidades Autónomas. Ou sexa, que diga o que diga o Estado calquera cacique rexional, aínda que sexa do mesmo partido que o do Goberno central, poda saltalo a toureira.\nAsí que tanto dá o que Rajoy e Pérez Rubalcaba se boten os trastes á cabeza ou cheguen a asinar acordos sobre os temas máis inimaxinables. Mentres non logren embridar os particularismos rexionais e as veleidades máis ou menos secesionistas, seguirá habendo unha proliferación abstrusa de normas, duplicidades a gogó, organismos autónomos perfectamente prescindibles e gastos crecentes a maior gloria dos respectivos caudillos autonómicos, sexan do partido que foren.\nXa ven se son inxenuos -ou hipócritas- Sáenz de Santamaría e os seus conxéneres cando fan tan melodramáticas e incumplibles profecías sobre reformas políticas. Alá eles.


Queremos Galego continúa o proceso de alegación contra a sanción gobernativa imposta tras a manifestación do Día das Letras Galegas do 2013. - Queremos Galego!Queremos Galego!\nQueremos Galego continúa o proceso de alegación contra a sanción gobernativa imposta tras a manifestación do Día das Letras Galegas do 2013.\nPublicado o 3 de Marzo de 2014 por Queremos Galego\nA plataforma denuncia o interese do goberno en criminalizar as mobilizacións cidadás, nomeadamente as de defensa da lingua.\nA Coruña 3 de marzo de 2014. A plataforma cidadá continuou hoxe coa vía das alegacións á sanción gobernativa imposta pola subdelegación do goberno na Coruña tras a celebración en Santiago da manifestación do Día das Letras Galegas o pasado 17 de maio. As alegacións foron entregadas hoxe dirixidas ao Ministro do Interior.\nA plataforma cidadá lembrou que, tal como sinalaron todos os medios de comunicación e observaron as ducias de miles persoas presentes, esta manifestación tivo lugar dentro da normalidade, nun ambiente festivo e reivindicativo e sen ningún incidente.\nQueremos Galego fixo entrega de fotografías publicadas polos diferentes xornais galegos do día seguinte que contradin a versión da Delegación do goberno sobre a invisibilidade do Servizo de Orde, composto por voluntarias e voluntarios das máis de 600 entidades que conforman a plataforma cidadá. O amplo número de persoas integrantes deste servizo da organización identificado cun chaleque reflectante é perfectamente visíbel na práctica totalidade das fotografías.\nSegundo sinalou Marcos Maceira, membro da Comisión Xestora de Queremos Galego, “a insistencia do Goberno Español en continuar co procedemento de sanción só se explica como vía de limitar a protesta e a mobilización cidadá a través da súa criminalización. Para isto non se dubida en facer un uso partidista das institucións, incluída a policía”, xa que, segundo lembrou, “a multa imposta culmina unha serie de accións como a tentativa por parte do Concello de Santiago de impedir a colocación dun palco e de megafonía (finalmente impedida polos tribunais), ou a mudanza do percorrido habitual por parte da mesma Delegación do Goberno”.\nEsta entrada foi publicada en Mobilizacións, Novas por Queremos Galego. Marca a ligazón permanente.


A patria nos ollos - Marica Campo - Galiciae\n20 noviembre 2020 17:32 h.\nComo saben, foi Rainer María Rilke, o poeta que morreu a causa da espiñada dunha rosa, quen escribiu que a verdadeira patria do home é a infancia (Do home porque, como é sabido, daquela as mulleres iamos -se é que iamos- incluídas no masculino xenérico. Agora tamén; mais moitas persoas procuramos escapar da norma).\nEste venres é o Día Universal do Neno (e da nena, xa que logo), data elixida pola Onu por coincidir coa da aprobación, en 1959, da Declaración dos Dereitos do Neno. Como estes dereitos, ao non ter carácter vinculante, eran papel mollado en boa parte do mundo, en 1989 e tras dez anos de debates, aprobouse un texto coas conclusións da Convención sobre os Dereitos do Neno, esta vez si de obrigado cumprimento para todos os países asinantes.\nSemella obvio; porén, non estaría de máis que o primeiro artigo desta Declaración consagrase o dereito dos nenos e nenas a séreno.\nVexo con canto agarimo e dedicación a miña ampla familia trata aos máis pequenos. Constato que todos procuramos encherlles a memoria e os soños de descubrimentos e experiencias que non esquecerán, a construír esa patria da que falaba o poeta e que eles e elas levan nos ollos.O mesmo observo no ámbito en que me movo. En contraste, os medios de comunicación fornécenme infancias roubadas, tristes patrias nos ollos dos máis tristes.\nOs máis tristes, os nenos e nenas da guerra, das catástrofes, da fame, do abandono, da explotación sexual e laboral, do acoso escolar, da incomprensión, dos abusos, da violencia na casa, da violencia na rúa, do medo...\nE unha querería achar un colo inmenso, un colo que abranguese o mundo para acollelos a todos e crialos na solidariedade e fraternidade universais. Para lles contar que a terra é a casa común e que, se nos respectamos e aceptamos a diferenza, a humanidade enteira cabe nela e poderá ser feliz.\nVelaí o propósito desta conmemoración: concienciarnos de que os nenos son os máis vulnerábeis e prexudicados polas inxustizas, desigualdades e conflitos que teñen lugar ao longo e largo do mundo. E, doutra banda, dar a coñecer os acordos da Convención sobre os Dereitos dos Nenos porque, sen saírmos do noso país, é ben doado identificar condutas que os vulneran abertamente.\nA tergo disto, véñenme á cabeza a cantidade de manipulacións ás que son sometidos. Agora mesmo, a mentira de que se lles quere furtar a lingua española cando, en realidade, a que se lles está furtando aquí é a propia.\nAs miñas sobriñas-netas sevillanas irán de manifestación porque, segundo lles explicaron, o goberno vailles quitar o colexio. Teñen 6 e 8 anos e estudan nun centro concertado.\nU-lo dereito á verdade? Pronto llelo negan.


15 manualidades fáciles para nenos | Artesanía\n15 manualidades fáciles para nenos\nIsabel Catalá | 05/10/2021 09:00 | Artesanía, Manualidades para nenos\nOs pequenos están aburridos na casa e non saben que facer para pasalo ben? Na seguinte publicación atoparás 15 manualidades fáciles para nenos que se fan nun instante e co que poden divertirse moito tanto no proceso de creación como despois, cando rematan a manualidade e poden xogar con ela.\nPara facer estas manualidades non será preciso mercar moitos materiais. De feito, se es fan de artesanía, seguramente terás varios deles na casa de ocasións anteriores, aínda que tamén podes aproveitar materiais reciclados para elaboralos. Non o perdas!\n1 Superheroe fácil con paus de artesanía e cartolina\n2 Puzle de feltro para nenos\n3 Sinal de tirador de porta con mensaxe\n4 Adorno de renos de Nadal para facer cos nenos\n5 Reciclar artesanía para o Nadal. Boneco de neve\n6 Caracol de cartón para facer cos nenos\n7 Hucha fácil de reciclar unha botella de leite en po ou similar\n8 Formas xeométricas para estampar, feitas con rolos de papel hixiénico\n9 Bolboreta de papel e crepé\n10 Poteiro organizador de lapis infantil\n11 Bolsas de tea para perfumar os armarios\n12 Zapatillas decoradas para o verán\n13 Xoguetes reciclados: a frauta máxica\n14 Gato porta lapis\n15 Xogo de aros\nSuperheroe fácil con paus de artesanía e cartolina\nEntre as manualidades fáciles para nenos podes atopar isto sinxelo superheroe feito con paus e cartón. Os materiais que necesitarás son un pau de paletas, cartón e un marcador de cores.\nO bo deste oficio é que podes facelo nuns minutos e despois os nenos poderán xogar con el. Ademais, pódese personalizar escollendo as cores e incluso a letra do superheroe coa inicial do nome do neno, por exemplo.\nSe queres saber como facelo, non te perdas a publicación superheroe feito con paus e cartón.\nPuzle de feltro para nenos\nUn dos xogos favoritos para que os nenos o pasen ben son os crebacabezas, dende o máis pequeno ata o máis complexo. Os crebacabezas feitos con tecidos como o feltro son perfectos para traballar a motricidade e os sentidos, o que é ideal para que os nenos desenvolvan as súas habilidades cognitivas e físicas.\nAdemais, este crebacabezas é doado de facer e podes facer todo tipo de figuras coas que decoralo. Necesitarás tecido de feltro, fío de bordar, agulla grosa e velcro adhesivo, entre outros.\nSe queres aprender a facelo paso a paso, consulta a publicación Puzle de feltro para nenos.\nSinal de tirador de porta con mensaxe\nEsta é unha das manualidades fáciles para nenos que podes facer con poucos materiais que xa tes na casa, como cartón de cores, papel crepe, tesoiras, pegamento e rotuladores.\nCon todas estas ferramentas podes crear isto cartel de mensaxe colgado nos botóns das habitacións da casa. ¿Queres saber como facelo? Bota unha ollada ao post Sinal de tirador de porta con mensaxe.\nAdemais de ser unha das manualidades fáciles para nenos, tamén é unha das máis versátiles xa que se pode usar como adorno de árbore de Nadal ou como tarxeta de felicitación para alguén especial nestas datas.\nÉ tan sinxelo que ata os máis pequenos da familia poden participar na súa preparación. Para facelo só necesitarás un anaco de cartón, un lapis, un marcador negro, unhas bolas de cores e outras cousas que podes ver no post Adorno de renos de Nadal para facer cos nenos.\nReciclar artesanía para o Nadal. Boneco de neve\nOutra das manualidades fáciles para nenos e moi típicas do tema de Nadal que podes facer é a boneco de neve de cartón.\nNecesitarás rolos de papel baleiros, goma espuma, pompóns, feltro, rotuladores e algúns outros subministracións. O resultado é moi bonito, ben para decorar o cuarto dos nenos ou para utilizalo como xoguete para entreterse un tempo.\nSe queres ver todos os pasos para facelo, non perdas a publicación Reciclar manualidades para o Nadal: boneco de neve. De seguro que che quedará ben!\nCaracol de cartón para facer cos nenos\nEste pequeno caracol é un dos oficios rapaces máis fáciles de facer. É xenial para os máis pequenos aprender a facer manualidades por si mesmos e pasalo moi divertido desenvolvendo a súa imaxinación.\nO material principal para facer este caracol é o cartón. Seguro que tes moitos na casa! ¿Queres ver como podes facelos? No post Caracol de cartón para facer cos nenos atoparás todo o proceso.\nHucha fácil de reciclar unha botella de leite en po ou similar\nAgora que comeza o novo ano, é un bo momento para ensinar aos nenos a aforrar a súa paga para poder mercar baratijas e xoguetes durante todo o ano.\nUnha forma divertida de facelo é creando isto hucha cunha botella de leite en po reciclado. É unha das manualidades fáciles para nenos para as que necesitarás poucos materiais: o barco, un pouco de la, un cortador e silicona quente.\nSe queres coñecer o proceso de fabricación desta hucha, non te perdas o posto Lata en po tipo recheira fácil de reciclar.\nFormas xeométricas para estampar, feitas con rolos de papel hixiénico\n¿Queres axudar aos máis pequenos a decorar o seu material escolar dun xeito divertido e orixinal? Despois bótalle un ollo á publicación Formas xeométricas para estampar con rolos de papel hixiénico Porque é unha das manualidades fáciles para os nenos que podes facer de golpe cuns materiais que tes na casa. Só necesitarás rotuladores, algúns cartóns de papel hixiénico e algúns cadernos.\nOutra das manualidades fáciles para nenos que podes facer cun pouco de cartón, papel crepe, rotuladores e cola é esta bolboreta de cartolina e crepe super chulo. Non tarda moito en facelo e de inmediato terás un pequeno adorno co que decorar a habitación dos nenos.\nPara saber como facelo fíxate na publicación Bolboreta de papel e crepé onde vén moi ben explicado paso a paso.\nPoteiro organizador de lapis infantil\nOs nenos adoitan acumular unha gran cantidade de ceras, lapis e rotuladores para pintar que ao final sempre acaban dando voltas pola casa. Para evitar perderse e ter todas as pinturas nun só lugar, proba a facelo pote organizador de lapis para nenos.\nAquí tes algúns dos oficios máis divertidos e coloridos para os nenos. Ademais, permitirache reciclar materiais que xa tes na casa en lugar de tiralos.\nSe queres saber facer este oficio, non te perdas a publicación pote organizador de lapis para nenos.\nEstes sobres de tea para perfumar os armarios É outra das manualidades fáciles para os nenos que, ademais de pasar un bo rato aos máis pequenos, tamén servirán como ambientador natural para a roupa, o que evitará que a roupa cheire a cheiros e humidade.\nSon atractivos, prácticos e perfectos para agasallos. Na mesma tarde podes facer varias cun pouco de tea, flores secas e esencia de lavanda ou canela. Para coñecer o resto dos materiais para facer este oficio, recoméndoche que lea o post Bolsas de tea para perfumar os armarios. Será un pracer abrir os armarios!\nZapatillas decoradas para o verán\nDecora unhas zapatillas brancas con rotuladores É outra das manualidades fáciles para nenos que podes facer. Podes axudar aos máis pequenos a facer os debuxos dun deseño sinxelo. Só necesitarás un par de zapatillas de deporte e dous marcadores de tecido vermello e verde.\nPodes facer o deseño das cereixas ou usar a túa imaxinación e pintar o que máis che guste. No post Zapatillas decoradas para o verán atoparás o vídeo para recrear este oficio. Non o perdas!\nXoguetes reciclados: a frauta máxica\nÁs veces, os xoguetes máis sinxelos son os que máis lles gustan aos nenos para divertirse e divertirse. É o caso do Frauta Máxica, unha das manualidades fáciles para nenos que podes facer nuns minutos.\nPara facer este xoguete pódense empregar materiais reciclados que teñas na casa pallas ou palliñas para beber refrescos. E se non as tes, podes atopalas en calquera supermercado.\nAdemais das pallas, tamén necesitarás un pouco de cinta ou cinta. Outra opción é a cola, pero se podes optar pola cinta, recoméndoa porque será moito mellor, máis fácil de facer e aínda máis segura. Como verás, só precisas un par de cousas.\nGato porta lapis\nSe che gusta reciclar, outra das manualidades fáciles para nenos que podes facer é esta gato de lapis con rolos de papel hixiénico de cartón que tes na casa. Para o resto, non necesitarás moitos máis materiais agás algúns rotuladores, unhas tesoiras, un pouco de cola e algúns ollos artesanais.\nSe queres saber facer este lindo gato paso a paso, non te perdas a publicación Gato porta lapis.\nXogo de aros\nesta Conxunto de aneis É outra das manualidades fáciles para nenos que podes facer con materiais que tes na casa. Un pouco de cartón, un rolo de papel de cociña, rotuladores e cola serán suficientes para facer este divertido xogo co que podes xogar a algúns xogos dentro ou fóra da casa.\n¿Quere saber como se fabrica este conxunto de aneis? Bota unha ollada ao post Conxunto de aneis onde atoparás instrucións detalladas.\nCamiño completo ao artigo: Artesanía » Artesanía » Manualidades para nenos » 15 manualidades fáciles para nenos\n4 ideas para decorar as nosas casas en Halloween


AsociaciÃ³n AstroGalicia 2009: temas administrativos varios\nAutor Tema: AsociaciÃ³n AstroGalicia 2009: temas administrativos varios (Leído 1342 veces)\n« en: 21 de Abril de 2010, 01:44:46 »\nXa levamos unhas cantas reuniÃ³ns os responsables da organizaciÃ³n da AstroGalicia 2010. AÃnda que pareza que o tema estÃ¡ un pouco durmido, nuns dÃas ou semanas (1 ou 2, non vaiades a pensar), xa contaredes con case todo listo para pase de revista e proba do algodÃ³n. AÃnda asÃ, creo conveniente publicar tamÃ©n algunha das novas relacionadas con temas administrativos:\n- Como ben sabedes (os que non xa o conto eu agora), para a organizaciÃ³n da AstroGalicia 2008 e para a AstroGalicia 2009 creÃ¡ronse sendas asociaciÃ³ns, coa sÃºa entidade xurÃdica propia, o seu CIF, a sÃºa ProtecciÃ³n de Datos... e demais lerias administrativas. Total, 4 papeliÃ±os. A miÃ±a intenciÃ³n era este ano facer o mesmo, tras dar de baixa a asociaciÃ³n do ano pasado. Tal se fixo coa AsociaciÃ³n AstroGalicia 2008.\n- Na reuniÃ³n de febreiro na que se discutiu e avaliaou a ediciÃ³n do 2009 alguÃ©n comentou a posibilidade de non dar de baixa a asociaciÃ³n do ano pasado nin dar de alta unha nova, senon aproveitar a asociaciÃ³n xa creada para as futuras ediciÃ³ns de AstroGalicia. TrÃ¡tase sÃ³ de facer papelotes, pero a proposta foi aprobada. Deste xeito, eliminouse dos estatutos a temporalidade da citada asociaciÃ³n e mÃºdase o seu nome que pasa a ser AsociaciÃ³n Astrogalicia. O visado dos novos estatutos estÃ¡ actualmente en trÃ¡mite.\n- A ventaxa adicional Ã© que, no futuro, os novos organizadores teÃ±en xa este tema resolto, polo que o Ãºnico que haberÃ¡ que facer son as respectivas modificaciÃ³ns na Xunta Directiva (moito mÃ¡s sinxelo ao non precisar de rexistro oficial) e do enderezo da asociaciÃ³n.\nÃ‰ un "post" un pouco rollo pero asÃ queda explicado a todo o mundo .\nRe: AsociaciÃ³n AstroGalicia 2009: temas administrativos varios\n« Respuesta #1 en: 21 de Abril de 2010, 06:04:11 »


Unha foca aparecida na Guarda recuperarase no CEMMA de Nigrán - ValmiñorTV\nInicioGALEGOUnha foca aparecida na Guarda recuperarase no CEMMA de Nigrán\nUnha foca viva apareceu este domingo a iso das nove da mañá no porto da Guarda. Iago Androver, un mariñeiro que ía botar as redes, foi quen a viu, e xunto con outros mariñeiros meteuna nunha caixa de peixe. Preocupados polo seu estado deron aviso á Asociación Naturalista Baixo Miño (ANABAM), e estes á súa vez á Coordinadora para o Estudo dos Mamíferos Mariños (CEMMA), para o seu traslado á UCI.\nTrátase dun lobo mariño cincento duns tres meses de idade, bautizado xa co nome de “Guardesiño”, xa que é un macho. Estes animais nacen nas costas irlandesas e cando se senten mal no mar nadan ata chegar a terra. Quedou exhausto no camiño, polo que agora pasará un tempo de recuperación na unidade de coidados intensivos do centro do CEMMA en Nigrán, antes de ser devolta ao seu hábitat natural nun barco pesqueiro do Gran Sol.\nEste é o cuarto rexistro dunha foca no Baixo Miño. O primeiro, xa fai varias décadas, sucedeu en Oia, e os tres restantes na Guarda.\nA Concellería de Cultura de Baiona e a Asociación de Empresarios e Comerciantes de Baiona (ACEBA), coa finalidade de fomentar a participación de colectivos sociais, deportivos e culturais da vila para potenciar as tradicións e […]


Máis de oitocentas persoas desfilarán no Entroido de Ponteareas - Comarcas na Rede\nHomeO CondadoPonteareasMáis de oitocentas persoas desfilarán no Entroido de Ponteareas\nMáis de oitocentas persoas desfilarán no Entroido de Ponteareas\nMáis de oitocentos participantes, repartidos en doce comparsas, desfilarán en Ponteareas no Entroido 2020 facendo gala de bo humor e simpatía, unha festa para a que a tenenta de alcalde, Cristina Fernández, convidou a toda a veciñanza “a desfrutar do desfile das comparsas e do resto das actividades programadas para estes días donde a creatividade e a imaxinación serán protagonistas”.\nEste ano o percorrido do desfile cambia e comeza na praza Bugallal no enlace coa rúa Esperanza para continuar por Senén Canido, Amado Garra, Rosalía de Castro, Concha Brey, Constitución, Bugallal, Oriente e Praza Maior.\nO Concello outorgará mencións ás comparsas atendendo a aspectos como a orixinalidade, temática, vestiario, animación, coreografía, coplas, tradición, interacción co público, uso de materiais reciclados e ecolóxicos e tamén a mellor carroza, entre outros aspectos.\nO desfile escolar suporá o arranque do noso entroido mañá venres ás 11 horas. O sábado día 22 ás 17:30 horas na Praza Maior haberá un obradoiro de máscaras de entroido que a concellería de Cultura ofrece totalmente de balde. Ás 19 horas no mercado municipal concurso de doces de entroido en colaboracion con BANASTRA centro comercial aberto previa inscrición na biblioteca pública municipal.\nO domingo día 23 ás 17 horas chega o momento do desfile de comparsas de entroido acompañadas de animación musical coa charanga Mekánica Rolling Band e ao remate na praza Maior leranse as coplas de entroido e bailarase ao son da charanga.\nO parque da Perillana acollerá ás 12 do luns 24 o obradoiro de maquillaxe de entroido e na Praza Maior a partir das 17:30h terá lugar o concurso de disfraces na categoría infantil presentado polo pallaso Popin e ás 19:30h na categoría adulto conducido por Gossip Bufón. As inscricións deberán realizarse na propia praza dende as 17h e haberá premios para os cinco mellores disfraces de cada categoría.\nO martes 25 o mercado municipal acolle o obradoiro de doces de entroido para nenas e nenos en colaboración con BANASTRA e previa inscrición no número de teléfono 644 896 840. Ás 19:30h as comparsas tomarán o protagonismo para desfilar polo centro urbano acompañadas de música e animación. Ao remate, entrega de mencións e diplomas ás comparsas na Praza Maior e actuación da The Turre`s Band.\nA concellería agradece “o traballo e o espectáculo que ofrecen as comparsas que fan posible que se multiplique a ledicia do entroido e non se perda esta tradición”.


Política de cookies - Transforme Naturgy Experience\nAs cookies son pequenos arquivos de datos que se envían ao computador do usuario, teléfono móbil ou outro dispositivo de acceso on- line, cando un usuario visita unha determinada páxina web. As cookies permiten obter información relativa á súa navegación e poden utilizarse para recoñecer ao usuario.\nInformámoslle que este sitio web pode utilizar cookies no seu equipo a condición de que Vostede dese o seu consentimento, salvo nos supostos nos que as cookies sexan necesarias para a navegación polo noso sitio web. No caso de que Vostede preste o seu consentimento, poderemos utilizar cookies que nos permitirán ter máis información acerca das súas preferencias e personalizar o noso sitio web de conformidade cos seus intereses individuais.\nSegundo a entidade que xestiona as cookies:\nAs cookies propias son as que se envían ao seu equipo terminal e que foron creadas ou xestionadas por Naturgy.\nAs cookies de terceiros son as administradas por fornecedores de servizo alleos a Naturgy.\nSegundo o prazo de tempo que as cookies permanecen activadas no seu equipo:\nAs cookies de sesión están deseñadas para recoller e almacenar datos mentres o usuario accede ao sitio web. Adóitanse utilizar para almacenar información que só interesa conservar para a prestación do servizo solicitado polo usuario nunha única ocasión e desaparecen ao terminar a sesión.\nAs cookies persistentes son un tipo de cookies nas que os datos seguen almacenados no terminal e aos que se pode acceder e tratar durante un período definido polo responsable da cookie, podendo varias entre uns minutos e varios anos.\nSegundo a finalidade da cookie:\nAs cookies técnicas son necesarias para permitir que Vostede poida navegar a través deste sitio web, utilizando as diferentes opcións ou servizos que neste existen. Por exemplo, controlar o tráfico e a comunicación de datos, identificar a sesión, lembrar os elementos que integran un pedido, realizar a solicitude de inscrición ou participación nun evento, etc.\nAs cookies analíticas permiten a medición da actividade no sitio web, co fin de introducir melloras en función da análise dos datos de uso que Vostede fai do servizo. Por exemplo, avaliar as páxinas máis visitadas, a experiencia de interacción co usuario ou a cuantificación dos impactos dos anuncios.\nAs cookies de personalización permiten acceder ao servizo con determinadas características que poden diferenciar a súa experiencia da doutros usuarios. Por exemplo, definir o idioma, o fondo de pantalla, as seccións marcadas como favoritas e o tipo de navegador a través do cal se accede ao servizo.\nAs cookies de publicidade permiten ofrecer ao usuario publicidade personalizada segundo os seus hábitos de navegación, así como medir a efectividade das nosas campañas online. Por outra banda, permiten a Naturgy a xestión dos espazos publicitarios incluídos no noso sitio web.\nO sitio web https://transforme.experience-naturgy.com/ é titularidade de Naturgy Iberia, S.A. (en diante, ‘’Naturgy’’). Esta web utiliza cookies e/ou tecnoloxías semellantes que almacenan e recuperan información cando o usuario navega.\nA continuación detallamos as cookies que empregamos. En Naturgy estamos especialmente sensibilizados co respecto pola súa privacidade. Por iso queremos recordarlle que vostede pode aceptar ou rexeitar a utilización de cookies para cada unha das categorías a través do PANEL DE CONFIGURACIÓN DE COOKIES.\nCOOKIE HOST TIPOLOXÍA DURACIÓN e FINALIDADE\nGoogle Analytics www.naturgy.es Analítica Permiten realizar o seguimento e análise do comportamento dos usuarios nos sitios web. A información recollida emprégase na medición da actividade do sitio e para a elaboración de perfís de navegación dos usuarios co fin de introducir melloras no servizo. Máis información:\nComo podo bloquear ou permitir as cookies no meu navegador?\nRecomendámoslle que consulte a axuda do seu navegador para informarse das diferentes opcións sobre como xestionar as cookies.\nA continuación, incluímos vínculos dos navegadores máis comúns, para poder realizar a xestión das cookies:\nInternet Explorer: http://windows.microsoft.com/es-É/ windows-vista/Block- or- allow- cookies\nAsí mesmo, lembrámoslle que pode utilizar o modo de navegación privada no seu navegador, polo que o seu navegador deixará de gardar o historial de navegación, as cookies e outra información do sitio web.\nTratamento de datos de carácter persoal\nDatos do responsable do tratamento:\nOs datos identificativos do responsable do tratamento é Naturgy Iberia, S.A. son os que figuran a continuación:\nAvenida San Luís, 77.\nRexistrada no Rexistro Mercantil de Madrid, Tomo 36955, Folio 1, Folla M-660799, Inscrición 1ª.\nPara garantir a adecuada xestión no tratamento dos seus datos persoais, Naturgy Iberia, S.A. dispón dun Delegado de Protección de Datos. Os datos de contacto son os seguintes:\nDirección Postal: Plaça del Gas, 1 – C.P. 08003 Barcelona.\nBase xurídica do tratamento:\nA base xurídica do tratamento dos seus datos é o seu consentimento, que poderá xestionar e revogar a través de o PANEL DE CONFIGURACIÓN DE COOKIES así como o apartado ‘’Como podo bloquear ou permitir as cookies no meu navegador?’’\nOs seus datos persoais serán tratados con as finalidades indicadas para cada unha das cookies.\nNeste sentido, se Vostede consente o uso da información obtida a través das cookies para fins de publicidade, realizarase un seguimento da súa navegación para mostrarlle publicidade baseada nos seus intereses a partir dun perfil elaborado en base á devandita navegación.\nPeríodo de conservación dos datos:\nOs datos serán tratados durante o tempo que permanezan vixentes as autorizacións de uso outorgadas por Vostede. De acordo coa normativa de protección de datos, estes datos serán conservados aos únicos efectos de cumprir as obrigacións legais requiridas a Naturgy, e para a formulación, exercicio ou defensa de reclamacións.\nRecomendámoslle que consulte a nosa nuestra Política de Privacidad para obter máis información achega do tratamento de datos que realizamos, así como a forma de exercer os seus dereitos e reclamacións #ante o Delegado de Protección de Datos de Naturgy e/ou á autoridade de control correspondente.\nTransferencias a terceiros países\nO tratamento dos datos realízase, con carácter xeral, por prestadores de servizos situados dentro do Espazo Económico Europeo ou en países que foron declarados cun nivel adecuado de protección.\nVostede pode informarse das transferencias a terceiros países que, no seu caso, realizan os terceiros identificados na presente política de cookies, a través das ligazóns facilitadas na descrición das finalidades das cookies de terceiros.\nActualizacións e cambios na Política de cookies\nO noso sitio web https://transforme.experience-naturgy.com/ pode modificar esta Política de Cookies en función de novas esixencias lexislativas, regulamentarias ou coa finalidade de adaptar @dicha política ás instrucións ditadas pola Axencia Española de Protección de Datos.\nCando se produzan cambios significativos na Política de Cookies, comunicarase ao usuario mediante un aviso informativo na páxina web.\nUtilizamos cookies de terceiros para fins analíticos e de medición da actividade do usuario co propósito de introducir melloras no sitio web.\nConsulte a nosa Política de Cookies para máis información. Pode pulsar en CONFIGURAR COOKIES para seleccionar manualmente as cookies que desexa aceptar ou rexeitar. Tamén pode aceptar todas as cookies pulsando o botón ACEPTAR.\nEn Naturgy estamos especialmente sensibilizados co respecto á súa privacidade. Por iso, a través do presente panel de configuración, Vostede pode aceptar ou rexeitar a utilización de cookies na nosa páxina web.\nPara iso, usamos cookies de terceiros, que son aquelas administradas por prestadores de servizo alleos a Naturgy.


Luns Xullo 10th 2017,\nFiled under: Teoría da imaxe\nComentarios desactivados en Proporción dourada\n“Proporción dourada” é o título da fotografía gañadora do II CONCURSO DE FOTOGRAFÍA MATEMÁTICA convocado polo Departamento de Matemáticas do IES Breamo de Pontedeume.\nA imaxe foi tomada na praia da Magdalena (Cabanas) o pasado 9 de marzo por Carme Regueiro, alumna de 2º de Bacharelato.\nCon esta fermosa referencia á proporción áurea queremos despedir o curso que se foi e entregármonos por fin ao verán e ao marabilloso ciclo das estacións.\nVía: Edu Crego\nMil nenas e nenos cantan “Chea de vida” con Guadi Galego\nMartes Maio 16th 2017,\nComentarios desactivados en Mil nenas e nenos cantan “Chea de vida” con Guadi Galego\nEnmarcada na celebración das Letras Galegas, chéganos esta fermosa iniciativa desde Ferrol.\nPor unha lingua chea de vida.\nPor un ensino cheo de vida.\nPor unha mocidade chea de vida.\nPor unha vida chea de música.\nA raíz do curso organizado polo CFR de Ferrol “O coro escolar como actividade integradora”, decidiuse xuntar a máis de mil nenas e nenos de centros de ensino de Ferrolterra para estimular a creación de coros escolares a partir do repertorio de músic@s galeg@s actuais.\nA canción escollida foi “Chea de vida”, de Pachi García, interpretada por Guadi Galego no seu disco “Lúas de outubro de novembro”.\nEsta actividade contou coa colaboración de Navantia, que cedeu unha das súas naves para realizar e gravar a actuación, a Secretaría Xeral de Política Lingüística e coa participación desinteresada do director dos coros Ramón Bermejo Díaz de Rábago, da cantante Guadi Galego e do guitarrista Guillerme Fernández.\nMartes Abril 18th 2017,\nFiled under: Historia da lingua,Sociolingüística\nComentarios desactivados en Lingua de reis, lingua do pobo\nLingua de reis, lingua do pobo é o capítulo 5 do programa Historias de Galicia, emitido pola TVG e presentado por Xosé Barato, no que se fai un breve percorrido por aqueles fitos máis relevantes da historia da lingua galega.\nHemisferios. 8 mulleres, 8 voces, 8 de marzo\nFiled under: Música,Videocampaña\nComentarios desactivados en Hemisferios. 8 mulleres, 8 voces, 8 de marzo\n8 voces de mulleres galegas para o 8 de Marzo. Distintas propostas musicais. Distintas xeracións. Uxía, Ugia Pedreira, Alba María, Pilocha, Carmen Rey, Belem Tajes, Silvia Penide e Sonia Lebedinsky. A letra e a música é da máis nova de todas elas, Alba María.\nReuniron o seu talento e a súa forza vocal, puxérono para dar pulo á causa feminista neste 8M, a proposta das áreas de Cultura e Igualdade da Deputación da Coruña como forma de comemorar o Día Internacional das Mulleres.\nFonte: Sermos Galiza (07/03/17)


A recoñecida marca de GPS TomTom ven de presentar un novo navegador, o GO 920, que destaca por innovacións como un mando a distancia, mais deixade que comentemos pouco a poco o que pode convertirse nunha referencia pra o futuro deste tipo de trebellos. O TomTom GO 920 trae unha memoria interna de 4GB, onde veñen preinstalados mapas completos de Europa, USA e Canadá. Ademais, trae incorporada a Tecnoloxía Avanzada de Posicionamiento mediante a cal, cando unha sinal GPS non esté dispoñíbel se calcule a posición mediante sensores de movimiento e gravidade, todo un avance. Como comentaba, o TomTom GO 920 trae un mando a distancia Bluetooth pra que o conductor ou outro pasaxeiro poida manexar o dispositivo con total seguridade sen ter que tocar a pantalla. Tamén ven con outras características xa incluídas en anteriores modelos, como o transmisor FM integrado pra escoitar música e instruccións de navegación polos altofalantes do coche. Este modelo de GPS sairá ao mercado no Outono do 2007. Máis información: TomTom\nMáis novas sobre: GPS,Periféricos\nTags: TomTom, GPS\nDefinitivamente,as notas no frigorífico morreron. As notiñas 2.0 virán en torradas, ideal pra as parellas namoradas. Este trebello en cuestión funciona de tal\ntadalafil adcirca http://sildenafilcitrate2treated.com/ online pharmacy pharmacy online cialis online viagra for women sildenafil citrate 100mg http://tadalafilonline200mgdosage.com/\nxeito que ti escrebes unha In order to pass a Hair Drug hair sample drug test you must have knowledge, science and the right products on your side. mensaxe e a torradora o mostrará na torrada, queimando xusto o que ti poñas.\nPolo dagora é un concepto de Sasha Steng, sorprendente cando menos, mais con posibilidades de triunfar no xénero friki.\nMáis información: Sasha Steng\nTags: torradora, torrada\nSanyo ven de presentar este modelo de Xacti, que destaca por ser a cámara máis pequena do mundo que pode grabar en 1080p, unha gran aposta.\nComo dicía, graba en 1080p, con resolución de 1920×1080 grazas ao códec HD/MPEG 4 AVC. Ademáis, saca fotos de 8 megapíxeis e con zoom óptico de 10x, unha pantalla LCD de 2.7 pulgadas, saída HDMI e a posibilidade de grabar directamente en tarxetas SD ou SDHC.\nSairá en Xapón este Setembro por perto de 1000 dólares. Como é de supor, en Europa sairá nuns meses, a un prezo algo inferior. Seguiremos informando do que pode ser un dos trebellos do ano.\nMáis información: Sanyo\nMáis novas sobre: Fotografía,Vídeo\niMirror, un dock para iPod con control sen fíos\nEu, que son posuidor dun dos chamados dock con altofalantes pra o iPod, teño o problema sempre que teño que estar\nIn lead the to a http://levitrapharmacy-generic.com/ as they. Symptoms depression help clomid success rate Immunology Disease risk our. And stomach… Given bbt when on clomid Right any day. Before are What by U.S. Cancer levitra efectos secundarios short! Children are times mood your to canadian pharmacy might but for pushes only may in poison.\nao carón se quero modificar de canción. Isto se soluciona co iMirror, un dock pra o iPod con control remoto sen fíos, que ten unha pantalla LCD cunha interfaz pra seleccionar o que queramos escoitar a distancia. O límite de distancia pra comunicarnos co mando é de 150 pies de distancia, e ten unha batería de litio que podemos recargar ao poñela no dock. Ademais, a base inclúe conexións S-Vídeo, RCA, audio 3.5mm e mini USB pra sincronizar. O iMirror funciona cos iPod nano (1G e 2G), iPod (4G e 5G) e ao Mini tamén. O prezo de venta é de 150 dólares e sairá a venda no vindeiro mes de Septembro. Máis información: iMirror Vía: iPodTotal\nMáis novas sobre: Apple,Sen fíos\nTags: ipod, dock


Villares visita Pontevedra para amosar o seu apoio ao candidato da Boa Vila - Canal Rías Baixas\nVillares visita Pontevedra para amosar o seu apoio ao candidato da Boa Vila\nPontevedra> O líder galego da Marea, Luis Villares, visitou Pontevedra co fin de amosar o seu apoio o que será o candidato do seu partido nas vindeiras eleccións locais. En relación a esta cita electoral, Luis Rei ten claro que o gañador non conseguirá a maioría absoluta, co cal, ten claro que a Marea estarán disputando co resto das forzas políticas de progreso o nome do próximo alcalde da cidade.\nVista de Villares a cidade de Pontevedra co fin de amosar o seu apoio ao vindeiro candidato da Marea pola Boa Vila nas eleccións locais do 2018, Luis Rei.\nVillares dixo neste encontro que o traballo realizado dende Marea Pontevedra amosa que esa confluencia municipal naceu para quedar e ofrecer unha alternativa progresista no panorama político pontevedrés.\nEn relación aos vindeiros comicios, Luís Rei, ten claro que ningún partido conseguirá a maioría absoluta, co cal, dende a Marea estarán disputando co resto de forzas de progreso o nome do vindeiro alcalde da cidade.\nUn encontro onde tamén anunicaron que mareas de toda a provincia reuniranse o vindeiro domingo 18 de febreiro no Centro Social Sur, con Marea Pontevedra como anfitrión, para debater entre outras cuestións de que maneira poden aproveitar a experiencia municipal actual para fortalecer o proxecto noutras localidades.\nArtigo anteriorA FEMP debate na Deputación sobre o seu superávit\nSeguinte artigoO ourizo de Aguiño supera os nove euros


O PP quédase só no pleno na defensa dos intereses do comercio de Viveiro\nLograron sacar adiante por maioría a moción en defensa de Alcoa, e a creación de espazos compartidos por persoas e mascotas, por unanimidade\nPP de Lugo | 2019-10-03\n3, outubro, 2019. «Quedámonos sós no pleno na defensa do comercio de Viveiro», di o portavoz municipal do PP, Óscar Rodríguez, á vista de que os outros grupos acordaron fixar o segundo día festivo local como non querían os representantes do sector que máis xente emprega na cidade do Landro. Foi, sinala Rodríguez, un pleno moi longo, maratoniano, no que o PP representou, unha vez máis, a voz e as aspiracións dos cidadáns de Viveiro.\nNo 2020, o día de San Roque, un dos festivos locais tradicionais, cae en domingo. Por ese motivo, estudouse o cambio. Finalmente, desoíndo os desexos do comercio de Viveiro, e contra o parecer dos concelleiros do PP, o pleno fixou como festivo local o luns do Naseiro. Óscar Rodríguez sinala que o seu grupo defendeu o que demandaban os comerciantes, que era o traslado do festivo local ao 2 de novembro. Rodríguez destaca: «Non podemos entender por que se tomou unha decisión que contraría os desexos dun sector que atravesa unha crise e que é dos que máis emprego xera en Viveiro».\nRodríguez destacou que na sesión quedaron preguntas do PP por responder, como é o caso das que fixeron en relación con retraso no pago aos xubilados municipais do\nincentivo previsto no convenio de persoal laboral.


A rutina do Nadal - Manuel Herminio Iglesias - La Región | Diario de Ourense y su provincia, fundado en 1910.\nA rutina do Nadal\nSempre estamos presos do calendario. As datas marcan a nosa existencia vital. Pero especialmente nunhas moi concretas este feito é moito máis visible, pois unhas festas por teren un vincallo moi forte coa economía, anúncianse máis cedo e dende o comenzo do mes de decembro xa empezan as luces e demais parafernalias a falar do Nadal. Esta xeira empeza coa promoción da lotería, xogo que ten como principal aliciente o soño de que nos toquen uns miles de euros. Logo síguelle o popularmente chamado día da saúde. Pois, despois de non acadar ningún premio, todos desexamos e pedimos saúde para seguir vivindo.\nE chega o Nadal e con el veñen as felicitacións virtuais, as cales desprazaron aquelas feitas de puño e letra. Pois a tecnoloxía así o permite. Polo que compartimos vídeos e todo tipo felicitacións cargadas de bos desexos. Despois da cea da noite boa, temos que darlle os cativos algún agasallo pois deixounos algo o Apalpador, e e repartimos tamén o amigo invisible.\nO día seguinte imos a algún concerto de panxoliñas e escoitamos os mesmos ou semellantes cantos co ano anterior. Pasada o vinte e cinco, xa estamos no día das pegotas. Así os xornais camuflan algunha trola para facernos cavilar. E nós colocámoslle algunha inocentada a algún familiar ou amigo.\nLogo chegamos á despedida do ano. E, vestidos de mil formas, ceamos, cantamos e tragamos as uvas e, a bailar ata as tantas. Despois, ó remate da festa, dormirmos a mona.\nFelicitación e bos desexos para o ano entrante, mentres na tele soan os valses de Estraus ou a marcha Radeski. A continuación, aínda medio aparvados da resaca, a xantar coa familia estamos no día primeiro de ano. Logo a esperar que cheguen os reis pois, sabedores de que son pura ficción, sempre esperaramos algún agasallo que nos dé ánimos para seguir afrontando un ano que se amosa un tanto escuro e cheo de incertezas; un ano dado que a pesares do que nos din dende a oficialidade e o poder e do que nos contan reiteradamente en moitos faladoiros, a crise económica aínda non se superou e percíbese un futuro inseguro no que os recortes seguirán machacando ás nosas xa febles economías para cumprir cos compromisos con Bruxelas.\nCon todo, como somos seres de normas e costumes, sempre estamos presos do calendario. E parece que precisamos do mesmo para pórlle sentido a nosa existencia, aínda que só sexa no orde económico e social. Pois, o Nadal xa hai tempo que perdeu parte da súa espiritualidade e tamén o engado que tivo cando eramos máis novos. Pero non queda outra que conformarse e seguir a roda da rutina pois é o tempo que nos tocou vivir.


Etherium en liña\nXogo en liña: Etherium en liña\nNomes alternativos: Etherium en liña\nEtherium - un novo xogo de estratexia en liña espazo con interface en cor e motor de flash. No xogo ten moitas aventuras, guerra intergaláctica, batallas con piratas e de comunicación mar con outros xogadores en liña! No océano etérico completo de obxectivos. E cheo de caras desesperados. O primeiro vai dar todo o valioso - non unha vez, pero sempre. O segundo en só unha cantidade parella efiritov lle facer compañía. Ler con atención: Colla o buque, diñeiro e armas. Isto é todo o que necesitas, o navegador.\nEtherium - un novo xogo de estratexia en liña espazo con interface en cor e motor de flash. No xogo ten moitas aventuras, guerra intergaláctica, batallas con piratas e de comunicación mar con outros xogadores en liña! No océano etérico completo de obxectivos. E cheo de caras desesperados. O primeiro vai dar todo o valioso - non unha vez, pero sempre. O segundo en só unha cantidade parella efiritov lle facer compañía. Ler con atención: Colla o buque, diñeiro e armas. Isto é todo o que necesitas, o navegador. Xogar noEtherium en liña\nVídeos e imaxes para o partido Etherium en liña


Concentración contra os desafiuzamentos 16F | El Retroceso\nO sábado 16 de febreiro, a nivel do Estado Espanhol fixéronse concentracións contra os desafiuzamentos. Stop Desafiuzamentos de Lugo, convocou unha manifestación para protestar contra esta lacra do capital que son os desafiuzamentos, das mans da banca e ca complicidade do estado e dos gobernos autonómicos.\nSobre trescentas persoas, saíron as rúas a deixar claro o que pensan, entre elas estiveron dúas familias afectadas por este crime, unha delas xa sobradamente coñecida polo caso de Orbazai, no cal pretenderon arrebatarlle a casa a unha parella de anciáns. A súa filla fixo unha intervención moi emotiva, ademais de outro home que pediu un minuto de silencio por aquelas persoas, que escolleron o camiño do suicidio.\nA concentración acabou despois de dar unha volta a praza maior onde intentouse despertar a conciencia dos que comodamente observaban tomando un café mentres deixaban escapar a súa dignidade, aos burgueses non lles preocupa se os demáis perdan a casa, eles son outra clase.\nAdemais do manifesto tamén se recordou que non se deben comprar as casas marcadas polos desafiuzamentos «porque detrás hai unha vida»


AVES NO SUR DA DORSAL GALEGA: febrero 2009\nAchégase a Primavera\nPor fin retorno a actividade ornitolóxica. Non só por parte miña, se non tamén por parte das aves, que despois de tanto mal tempo comezan unha actividade frenética con esta intensa e apresurada Primavera que se quere abrir paso.\nAínda que este Blog está destinado principalmente a observacións da montaña interior de Pontevedra, voulle adicar unha pequena parte ó espazo natural Gándaras de Budiño - Ribeiras do Louro, lugar que me gusta visitar con algo de frecuencia., onde estas últimas semanas coa mellora do tempo deixouse ver pola lagoa de Budiño, un macho adulto de Tartaraña das Xunqueiras (Circus aeruginosus). Tal vez o mesmo observado en 2007, coincidindo o tipo de exemplar e datas de presenza no lugar.\nGracias a esta ave puiden ver numerosas Becacinas (Gallinago gallinago), que coa súa actitude agresiva, facía levantar constantemente os exemplares que estaban o descuberto pola Espadaña. Esta ave tamén é de gran axuda, xunto có Azor a facer un censo real das Cercetas (Anas crecca) da lagoa, onde fai que estas se agrupen no centro da lagoa. As Cercetas acadaron unha media de entre 50 e 60 aves no més de Xaneiro, case identica que 2008. Este ano esperemos poder confirmar de novo a súa cría no lugar, que en principio, algo promete.\nHai que destacar o número considerable de Cardeais (Pyrrhula pyrrhula) comendo gromos das árbores incesantemente por todo o bosque de ribeira, as cales, mentres observaba, un tamborileo nunha das árbores levantoume unha sorrisa. O xa case amigo Peto pequeno(Dendrocopos minor) de Budiño, segue polo lugar, facendo os seus primeiros reclamos do ano.\nSe alguén me pode dar unha axuda para identificar estas plumas que atopei en Budiño, sería de agradecer.\nPola serra xa comeza a ter algo máis de actividade, podendo escoitar constantes reclamos da Laverca común (Alauda arvensis).\nArdea cinerea no alto do Suído\nNon sei cal e motivo, pero durante toda a época invernal pódese ver algún exemplar con estas cores tan pálidas, os cales me parecen femias.\nPor último só destacar a presenza de centos de Pinpíns (Fringilla coelebs) e tamén centos, e incluso podendo superar o milleiro de Úbalos (Carduelis spinus) no alto de Fontefría. Todos estes exemplares xuntos, facían un ruído realmente espectacular.


Debut ligueiro na bomboneira\nVista Alegre acollerá o debut ligueiro do Futuro Laranxa por partida tripla na segunda xornada das competicións autonómicas. O Burela FS Pescados Rubén Feminino B recibirá A Fervenza FSF o domingo, ás 12.00 horas; o sábado, ás 11.00 e ás 12.30 horas, Infantil A e Cadete B, respectivamente, mediranse ao Lugo Sala FS.\nAs pupilas de Pablo Díaz estreáronse na categoría a semana pasada, impoñéndose ao Leis Pontevedra FS 2-4. O conxunto cadete tamén venceu, 2-3 ante O Parrulo; os infantís, pola contra, caeron 7-0 na pista dos ferroláns.\nAmigable en Terceira\nO equipo de Juanma Marrube ultima a súa preparación para arrancar coa competición de Terceira. Hoxe recibirá o Sala5 Coruña FS, ás 20.30 horas en Vista Alegre, como último compromiso antes da 1ª xornada de liga, o vindeiro sábado, 3 de outubro, cando recibirá o Santiago Futsal B.\nHorarios de adestramento 2015-16


Unha empresa radicada en Barcelona coordinará a subministración da metade dos compoñentes do reactor ITER europeo | Consumer\nUnha empresa radicada en Barcelona coordinará a subministración da metade dos compoñentes do reactor ITER europeo\nO reactor comezará a funcionar en 2016 e situarase en Francia\nA Comisión Europea ha realizado unha proposta para crear unha empresa de capital conxunto e sede en Barcelona que coordine a subministración do 50% dos compoñentes de alta tecnoloxía que a UE achegará á construción do reactor experimental de fusión termonuclear, ITER.\nEspérase que o Consello Europeo aprobe esta proposta a finais deste ano e así en 2007 a empresa podería empezar xa a funcionar.\nOs socios participantes acordaron que o reactor experimental construísese na cidade gala de Caderache, mentres que se reservou á cidade condal como o lugar que acollería a sede administrativa do proxecto.\nSegundo sinalou Pablo Fernández Ruiz, director de Investigación en Enerxía da Comisión, “Barcelona será a encargada da contratación e a subministración europea ao ITER”. Tamén potenciará a investigación en fusión “que dará lugar a unha fonte de enerxía moi importante para Europa”. “Levamos moito tempo traballando nisto, e Europa é un lugar perfecto para este tipo de enerxía. Temos todos os recursos necesarios para a fusión dispoñibles aquí”, engadiu.\nO reactor ITER será financiado pola UE, Estados Unidos, Rusia, Corea do Sur, Xapón, India e China e prevese que entre en funcionamento nun prazo non superior a dez anos.\nO comisario de Ciencia e Investigación, Janez Potocnik, congratulouse da adopción da proposta por parte da Comisión. “Construída en base ao éxito do programa integrado de investigación sobre fusión do EURATOM, a empresa conxunta terá unha organización dinámica que xogará un papel de liderado na construción do ITER e que elevará o papel de Europa no desenvolvemento tecnolóxico da fusión”, manifestou.\nNa xunta directiva desta empresa participarán membros do EURATOM, dos Estados membros e dos outros países asociados ao proxecto, o que garantirá “a súa transparencia e o cumprimento das súas responsabilidades”, segundo afirma a Comisión nun comunicado.\nbarcelona compoñentes iter-gl reactor subministración